Изборном већу

Универзитета у Београду –

Филозофског факултета

Изборно веће Универзитета у Београду – Филозофског факултета, а на предлог Одељења за социологију, изабрало нас је на својој II редовној седници, одржаној 20. децембра 2018, у Комисију за припрему извештаја за избор aсистента за ужу научну област СОЦИОЛОГИЈА – тежиште истраживања Историја социолошких теорија, са 50% пуног радног времена, на одређено време од три године (реизбор).

На основу увида у конкурсни материјал, подносимо наслову следећи

ИЗВЕШТАЈ

На конкурс објављен 26. децембра 2018. пријавила се једна кандидаткиња, Наташа Јовановић Ајзенхамер.

Наташа Јовановић Ајзенхамер рођена је 15. новембра 1989. у Београду где је завршила основну школу „Браћа Барух“ и Пету београдску гимназију. Основне академске студије на Одељењу за социологију Филозофског факултета у Београду уписала је школске 2009/2010. године а завршила их је 13. септембра 2013. као студент генерације са просечном оценом 9,85 и највишом оценом на завршном раду на тему „Религијске забране у савременом друштву: пример ислама“ УДК: 316.74: 2 (ментор проф. др Милан Вукомановић). Мастер академске студије на истом факултету уписала је школске 2013/2014. године а завршила их је 16. септембра 2014. са просечном оценом 10,00 и највишом оценом на завршном мастер раду на тему „Улога ислама у друштвеним и политичким променама у Тунису након Арапског пролећа“ УДК: 316.74: 2 (ментор проф. др Милан Вукомановић).

Докторске студије социологије на Филозофском факултету у Београду Наташа Јовановић Ајзенхамер уписала је 1. октобра 2014. и под менторством проф. др Милана Вукомановића израдила је предлог теме докторске дисертације под насловом *Веберово схватање значаја ратничког ethosa за настанак и развој ислама.* Предлог је са оценом 10 одбранила у марту 2016. године пред комисијом у саставу проф. др Ивана Спасић, др Марко Пишев и проф. др Александар Молнар. Универзитет у Београду и Филозофски факултет у Београду дали су сагласност да се дисертација реализује. Положила је све предвиђене испите и остварила 160 ЕСП бодова а просечна оцена на докторским студијама је 10,00.

Наташа Јовановић Ајзенхамер је најпре у школској 2014/2015. години као докторандкиња ангажована у настави учествовала у реализацији наставе на курсу *Социологија избора* а потом је у школској 2015/2016 била ангажована, осим на курсу *Социлогија избора,* и на курсевима *Социологија политике* и *Увод у светске религије*. Од априла 2016. године кандидаткиња је запослена као асистент на Одељењу за социологију Филозофског факултета Универзитета у Београду (ужа научна област СОЦИОЛОГИЈА – тежиште истраживања Историја социолошких теорија) и ангажована је на следећим курсевима: *Историја политичких и социјалних теорија*, *Класичне социолошке теорије*, *Савремене социолошке теорије*, *Увод у светске религије* и *Социолошки практикум*.

Наташа Јовановић Ајзенхамер добила је позитивне оцене на студентским еваулацијама (оцена педагошког рада): *Социолошки практикум* (2017): 5,00; *Класичне социолошке теорије* (2017): 4,91; *Увод у светске религије* (2017): 4,63; *Историја политичких и социјалних теорија* (2017): 4,86; *Савремене социолошке теорије* (2017): 4,85; *Класичне социолошке теорије* (2018): 4,88; *Социолошки практикум* (2018): 5,00; *Увод у светске религије* (2018): 4,93. Одржала је и неколико предавања на матичним курсевима Класичне социолошке теорије (у пролећном семестру школске 2017/2018. године) и Историја политичких и социјалних теорија (у јесењем семестру школске 2018/2019. године) и добила завидно високе оцене – на првом курсу 4,97, а на другом 4,77 – што је након стицања звања доктора социолошких наука препоручује и за наставничку каријеру.

Кандидаткиња је била чланица више комисија за одбрану дипломских и завршних радова (укупно двадесет) а у 2016. и 2017. и 2018. години била је чланица одељенске комисије за пријем докумената за пријемни испит на Филозофском факултету. Била је ангажована и у својству дежурног на пријемним испитима.

Наташа Јовановић Ајзенхамер учествовала је у реализацији више научних пројеката. Од 2015. године до априла 2016. године, као стипендиста докторанд тј. истраживач- стипендиста Министарства просвете, науке и технолошког развоја, била је ангажована на пројекту „Изазови нове друштвене интеграције у Србији: концепти и актери“ (евиденциони број пројекта 179035) који спроводи Институт за социолошка истраживања Филозофског факултета у Београду. У оквиру потпројекта о истраживању политичких елита у Србији радила је у свим фазама истраживања, тј. у фази прикупљања, обраде и анализе података. Део резултата истраживања представила је на конференцији друштвене интерграције у Србији: концепти и актери (Београд, 27. и 28. новембар 2015.) као и у коауторском тексту у зборнику „Политичка елита у Србији у периоду консолидације капиталистичког поретка“. У оквиру потпројекта о истраживању територијалног капитала у Србији (структурни и делатни потенцијал локалног развоја) радила је у фази обраде података.

Кандидаткиња је тренутно у својству истраживача ангажована у реализацији међународног пројекта за спровођење Европског друштвеног истраживања у Србији (*European Social Survey*) .

Наташа Јовановић Ајзенхамер интензивно сарађује и са другим научним инситутцијама. Била је један од излагача на Округлом столу “Положај младих истраживача и истраживача у друштвеним наукама у Србији: стање, перспективе и изазови” у Институту друштвених наука у Београду. Скуп је одржан 21. децембра 2018. Такође, кандидаткиња је и у програмском одбору овог Округлог стола.

Била је један од предавача на Зимским школама „Актуелни политички и безбедносни изазови у савременим међународним односима“ (29. фебруара - 16. марта 2016), „Савремени међународни односи између теорије и праксе“ у теми Утицај мигрантске кризе на политичку и безбедносну будућност Европе (27. фебруара - 20. марта 2017) и „Стратешко промишљање међународних односа у 21. веку ”са темом Постколонијални приступ савременим међународним односима (5-30. марта 2018.). Школе је организовао Институт за међународну политику и привреду. Школе су похађали студенте завршних година основних студија и студенти мастер и докторских студија.

Као коментаторка текста *Democracy as a Life among Strangers: Rethinking the Progressive Dilemma* ауторке мр Биљане Ђорђевић, асистенткиње на Факултету политичких наука у Београду била је учесница четврте *Work in progress* конференције одржане 11. јуна 2018. у организацији *Српског удружења за правну и социјалну филозофију*. Била је и учесник међународне конференције *World Internet Project* у Москви у организацији Московског педагошког државног универзитета (МПГУ) у периоду 5-7. септембра 2017. године.

Наташа Јовановић Ајзенхамер сарађује и са цивилним сектором и невладиним организацијама. Била је учесник више дебата које су организовале *Фондација Центар за демократију* и *Фридрих Еберт Фондација* под називом *Дијалог у центру*. На дебати *Парламент и демократија* одржаној 26. новембра 2018. била је уводничарка и имала је излагање о демократским вредностима и демократској култури. Такође је излагала и на конференцији коју су организовали *Фоднација центра за демократију* и Olof Palme International Center *Радна права су наша права* 12. децембра 2018 у Београду. Анализирајући изборе за Скупштину града Београда 2018. године сарађивала је са *Центром за слободне изборе и демократију* (ЦеСид)

Од јануара 2017. године кандидаткиња је стална колумнисткиња у најстаријем дневном листу на Балкану, у *Политици*, где пише месечну ауторску колумну у рубрици *Погледи*.

Наташа Јовановић Ајзенхамер чланица је професионалног удружења *Српско социолошко друштво* а од октобра 2017. године она је и организаторка и координаторка *Социолошког клуба*.

Кандидаткиња је још као студенткиња била добитница више стипендија и награда и учествовала је у разним активностима које је организовао Факултет. Школских 2012/2013. и 2013/2014. била је добитница стипендије Фонда за младе таленте Министарства омладине и спорта која се додељује најбољим студентима завршне године (награда *Доситеја*). Школских 2010/2011. и 2011/2012. била је добитница стипендије Града Београда за талентоване средњошколце и студенте. Такође, била је добитница и стипендије које додељује Министарство просвете и науке за студенте основних студија. Јуна 2013. уручена јој је награда и похвала као најбољој ученици генерације Одељења за социологију у школској 2012/2013. Волонтирала је у организацији манифестација *Ноћ музеја* на Филозофском факултету у Београду 2011. и 2012. у 2013. била је ауторка једног дела изложбе. У марту 2013. учествовала је у промоцији Одељење за социологију у СКЦ-у. Исте године представљала је Одељење за социологију на *Отвореним вратима Факултета*.

Наташа Јовановић говори енглески и руски језик а има и пасивно знање немачког језика.

Приредила је један зборник радова и ауторка је 21 радова објављених у научним часописима и зборницима радова.

1. Филиповић Божидар; Јовановић, Наташа. (ур). (2017). *Блокада Филозофског 2014.* Београд: Социолошко удружење Србије и Црне Горе; Институт за социолошка истраживања Филозофског факултета у Београду. **М49**

УДК: 378.6: 1 (497.11) ”2014” (082)

323.233 (497.11) ”2014” (082)

378,18 (497,11) ”2014” (082)

ИСБН: 978-86-918053-2-6

1. Марковић, Александра, Јовановић Ајзенхамер, Наташа. (2018). Класично наслеђе савременог феномена: Веберово схватање друштвене стратификације и прекаријат. *Култура полиса*. Год. XV. Бр. 37: 533–544. **М51.**

УДК**:** 316.34(4/9):316.66

ИССН**:** 1820-4589

1. Јовановић Ајзенхамер, Наташа. (2018). Поглед на спољнополитичку позицију Немачког царства из угла историје социолошких теорија: Макс Вебер о међународним односима. *Српска политичка мисао*. Вол. 60. Год. 25: Бр. 2: 155–176. **М24.**

УДК: 327(430)“18/19“:316 Weber M

ИССН: 0354-5989

ДОИ:<https://doi.org/10.22182/spm.6022018.9>

1. Јовановић, Ајзенхамер Наташа. (2018). “Демократија посматрача”: анализа парадокс-а дивергенције између демократије и капитализма на примеру избора у Србији. *Лимес Плус*. Бр. 1: 597–8. **М51**

УДК: 323.21 (497.11)

342.8 (497.11)

ИССН: 1820-0869

е-ИССН: 2406-2871

1. Јовановић, Наташа. (2018). Србија на тромеђи *озлођености*, *страха* и *неодлучности*: примена теоријског модела Цветана Тодорова на случај Србије. У: (ур.). Пешић, Јелена; Бацковић, Вера; Мирков, Анђелка. *Србија у условима глобалне кризе неолибералног облика капиталистичке регулације*. Београд: Институт за социолошка истраживања Филозофског факултета у Београду 53–71. **М63**

УДК: 316.323.6 (497.11) (082)

ИСБН: 978-86-6427-100-4

1. Јовановић, Наташа. (2017). (Ре)конструисање (нео)оријенталне девијантности: анализа континуитета колонизаторског дискурса о неопходности “спашавања” муслиманки. *Култура*. Бр. 157: 159–180. **М51.**

УДК: 141.72: 28-1

28-662: 305-055.2

316.662-055.2: 28

ИССН: 0023-5164

е-ИССН: 2406-0372

ДОИ: 10.5937/kultura1757159J

1. Јовановић, Наташа. (2017). “Рубикова коцка”: постколонијализма – теоријски синкретизам и нови изазови у постколонијалним студијама. *Међународни проблеми*. Вол. 2-3. God. LXIX: 309–331. **М51**.

УДК: 325.36: 327

ИССН: 0025-8555

е-ИССН: 2406-0690

ДОИ: <https://doi.org/10.2298/MEDJP1703309J>

1. Јовановић, Наташа. (2017). Шта је ново у савременом европском оријентализму? Један теоријски екскурс о (пре)наглашавању наслеђа Ибн Халдуна у савременој социјалној мисли. *Хуманистичке студије*. Бр. 3: 97–113.

ИССН: 2337-0718 = Хуманистичке студије

1. Јовановић, Наташа; Ајзенхамер, Владимир (2017). Унификација ислама као инструмент “хантингтонизације” мигрантске кризе. у: (ур.). Валић Недељковић, Дубравка; Грухоњић, Динко. *Популизам, избегличка криза, религија, медији*. Нови Сад: Филозофски факултет Универзитета у Новом Саду, Центар за истраживање религије, политике и друштва: 242–256. **М63**

УДК: 364-56: [32:28

ИСБН: 978-86-6065-445-0

1. Jovanović, Nataša; Mentus, Vladmir. (2017). Classical roots of contemporary understanding of Islam as religion of warriors – the implications of Weber’s interpretation of Islamic dogma. in: (eds.). Blagojević, Mirko; Matić, Zlatko. *Religion in Contemporary Society*. Belgrade: Institute of Social Sciences, Belgrade Department of Education and Culture, Serbian Orthodox Diocese of Branicevo, Pozarevac: 213–228. **M14**

УДК: 271.2-67 (082)

2-67 (082) \ т

322 (082) \ т

ИСБН: 978-86-7093-198-5

1. Јовановић, Наташа. (2017). Парадокси слободе говора: суспензија “политичке коректности” у савременим дискурсима као катализатор јачања расистичке и оријенталистичке реторике. у: (ур.). Кубурић, Зорица; Ћумура, Љиљана, Зотова, Ана. *Лица и наличја друштвене и личне слободе*. Нови Сад: ЦЕИР: 111–134. **М63**

УДК: 2-183.7 (082)

ИСБН: 978-86-84111-26-7

1. Jovanović, Nataša. (2017). Contemporary Orientalistic discourse as the framework for the analysis of Islamophobia in Western societiesin: (eds). Stanarević Svetlana, Đorđević Ivica, Rokvić Vanja. *3rd International Conference on Human Security, Belgrade*, *May 2017,* University of Belgrade–Faculty of Security Studies, Human Security Research Center: 269–276. **M33**

УДК: 159.942: 28 (4 + 7)

ИСБН: 978-86-80144-09-2лкл

1. Јовановић, Наташа. (2016). Веберово схватање концепта индивидуализма као основне компаративне анализе религијских система: пример протестантизма и ислама. *Српска политичка мисао*. Вол. 54. Год. 23. Бр. 4/2016: 451– 471. **М24**

УДК: 316.74: 274 + 28]: 330.342.24

ИССН: 1452-3108

ДОИ: <https://doi.org/10.22182/spm.5442016.25>

1. Јовановић, Наташа. (2016). Настанак ислама кроз теоријску призму Макса Вебера (улога просторног контекста и друштвених актера и слојева у процесу дефинисања и експанзије исламске религије). *Социолошки преглед*. Вол. L. Бр. 1: 91–117. **М24**

УДК: 316.282. Вебер М.: 28

ИССН: 0085-6320

e-ИССН: 2560-4880

1. Јовановић, Наташа. (2015). Значајан избор политичке културе за одржавање и развој минималног нивоа демократије – пример Републике Тунис. *Култура*. Год. 2015. Бр. 148: 202–223. **М51**

УДК: 321.7 (611)

323 (611) (091)

ИССН: 0023-5164

е-ИССН: 2406-0372

ДОИ: 10.5937/kultura1548202J

1. Ајзенхамер, Владимир; Јовановић, Наташа. (2015). Анализа демократских парламентарних избора у Републици Турској 2015. године са освртом на генезу изборног процеса. *Српска политичка мисао*. Вол. 49. Год. 22. Бр. 3/2015: 189–209. **М24**

УДК: 324: 328 (560)

ИССН: 0354-5989

ДОИ: <https://doi.org/10.22182/spm.4932015.10>

1. Јовановић, Наташа. (2014). На ивици изборне демократије: Србија после избора 2014. године. *Социолошки преглед*. Вол. XLVIII. Бр. 4: 507–530. **М24**

УДК: 316.324: 342

ИССН: 0085-6320

ИССН: 2560-4880

1. Јовановић, Наташа. (2014). Ислам и савремени свет – религијске забране: примери и праксе у свакодневном животу. *Религија и толеранција*. Вол. XII. Бр. 21: 161–180. **М52**

УДК: 28-428; 28-445-055.2

ИССН: 1451–8759

е-ИССН: 1821-3545

1. Јовановић, Наташа. (2012). Анализа општих избора 2012. године из перспективе концепта минималне дефиниције демократије. *Нова српска политичка миса*о. Бр. 3–4: 311–331. (у штампи) **М52**

УДК: 321.7 (497.11) '2012'

1. Јовановић, Наташа; Симић, Стефан; Стефановић, Стефан. (2012). Истраживање публикованог XX међународног фестивала етнолошког филма. *Гласник Етнографског музеја*. Вол. 76: 183–192. **М52**

УДК: 316.346: 791 (497.11) ”2011”;

    316.654: [791.229.2: 39 (497.11)]

ИССН: 0350-0322

1. Јовановић, Наташа; Радовић Селена; Марковић Александра. (2016). Консолидација изборне демократије, формирање плуралистичке политичке елите и њене идеолошке оријентације. у: Лазић, Младен (прир). *Политичка елита у Србији у периоду консолидације капиталистичког поретка*. Беогад: Инситут за социолошка истраживања Филозофског факултета у Београду и Чигоја штампа: 81–108. **М63**

УДК: 316.344.42 (497.11) (082)

323 (497.11) ”1989/2015” (082)

ИСБН: 978-86-531-0260-9

Наташа Јовановић Ајзенхамер учестовала је на више домаћих и међународних научних конференција.

1. Бирешев, Ана; Јовановић Ајзенхамер, Наташа. (2018). *Ауторитарни популизам у Србији* – *стари концепт за ново добa?.* Сабор политиколога 2018: Конституционализам и уставни дизајн у демократској рецесији. Факултет политичких наука Универзитета у Београду 22–23. септембар.

ИСБН: 978-86-6425-044-3

1. Jovanović, Ajzenhamer Nataša. (2018). *Max Weber on Russia and Orthodoxy: an analysis of the collectivist ethical basis of Eastern Christianity.* Konferencija “Tradicionalna i nova religioznost: prošlost i budućnost”. Institut društvenih nauka, Srebrno jezero 27–29. april.
2. Јовановић, Наташа. (2017). *Србија на тромеђи озлођености, страха и неодлучности: примена теоријског модела Цветана Тодорова на случај Србије*. Конференција “Глобална криза неолибералног облика капиталистичке регулације и локалне последице: случај Србије”. Институт за социолошка истраживања Филозофског факултета у Београду, 17–18 новембар. **М64**

УДК: 316.323.6 (497.11) (048)

ИСБН: 978-86-6427-072-4

1. Јовановић Наташа. (2017). *Шта је ново у савременом европском оријентализму? Генеза појма и актуелни наративи*. Конференција “Петровачки дискурси о Европи”. Хуманистичке студије Универзитета Доња Горица, Центар за спољну политику, Ханнс Сеидел Стифтунг, Петровац, 5–7. Октобар 2017.
2. Јовановић, Наташа; Ајзенхамер, Владимир (2017). *Унификација ислама као инструмент “хантингтонизације” мигранстке кризе*. Конференција “Популизам, избегличка криза, религија, медији”. Филозофски факултет у Новом Саду, Нови Сад, 26. мај. **М34**

УДК 314.15 ”201”: 327

УДK 327: 28

ИСБН: 978-86-6065-423-8

1. Јовановић, Наташа; Ментус, Владимир. (2017). *Класични корени савременог схватања ислама као доминантно ратничке религије – импликације Веберовог тумачења исламских догме*. Конференција “Религија и црква у савременом духовном и социо-политичком променама савременог света”. Инситут друштвених наука, Сребрно језеро 19–20. мај 2017.
2. Јовановић, Наташа. (2017). *Парадокси слободе говора: суспензија политичке коректности у савременим дискурсима као катализатор јачања расистичке и оријенталистичке реторике*. Конференција „Лица и наличја друштвене и личне слободе – поводом 500-те годишњице реформације“. ЦЕИР, Протестантски теолошки факултет, Нови Сад, 14–15. мај 2017.
3. Jovanović, Nataša. (2016). *Contemporary Orientalistic discourse as the framework for the analysis of Islamophobia in Western societies*. The 3rd International Academic Conference on Human Security:book of apstracts. Faculty of Security Studies and University of Belgrade, Belgrade, 4–5 Novembar 2016. **M34**

УДК: 341.231.14 (048.3) (0.034.2)

351.86 (048.3) (0.034.2)

ИСБН: 978-86-80144-05-4

1. Јовановић, Наташа; Радовић Селена; Марковић, Александра. (2015). *Консолидација изборне демократије у Србији и формирање плуралистичке политичке елите.* Конференција „Изазови нове друштвене интеграције: концепти и актери“: апстракти.Филозофски факултет, Београд 27–28. новембар 2015. **М64**

УДК: 316.344.42 (497.11) (082)

316.42 (497.11) (082)

ИСБН: 978-86-6427-015-1 (ФФ)

На основу свега изнетог, сматрамо да се је Наташа Јовановић Ајзенхамер изванредна кандидаткиња која савршено одговара условима конкурса, која уме да размишља својом главом и која се динамично и свестрано развија. До сада је она беспрекорно обављала своје асистентске задатаке и демонстрирала капацитет за успешну универзитетску каријеру. Иако још нема напуњених 30 година, њен научни опус је већ импресиван и за надати се да ће се он и у наредним годинама истим интензитетом увећавати. Напослетку, као што је већ традиција на курсевима из историјско-социолошког корпуса, Наташа Јовановић Ајзенхамер је показала пуну свест о потреби интелектуалног ангажмана ван универзитета и развила богату активност у сектору цивилног друштва.

Утврдивши да је Наташа Јовановић Ајзенхамер испунила све Статутом прописане услове за избор, Комисија предлаже Изборном већу да је изабере у звање асистента за ужу научну област СОЦИОЛОГИЈА – тежиште истраживања Историја социолошких теорија, са 50% пуног радног времена, на одређено време од три године.

У Београду, 19. јануара 2019.

Проф. др Александар Молнар

редовни професор

Универзитет у Београду – Филозофски факултет

Проф. др Милан Вукомановић

редовни професор

Универзитет у Београду – Филозофски факултет

др Мирко Благојевић

виши научни сарадник

Институт друштвених наука